Pankilta erittäin positiviinen ennuste Suomen taloudesta: "Juuri nyt näyttää parhaalta moneen vuoteen"

Suomen taloudessa saadaan nyt jatkuvasti hyviä merkkejä. Tiistaina hyvistä näkymistä kertoi S-Pankki. Pankin talousennusteen mukaan Suomen taloudessa näyttää tällä hetkellä varsin valoisalta. –Juuri nyt näyttää parhaalta moneen vuoteen, sanoo FIM-yksityispankin pääekonomisti Timo Hirvonen . FIM on osa S-Pankkia. –Jos kaikki palaset loksahtavat kohdalleen, uskomme Suomen talouden kasvavan kaksi prosenttia tänä vuonna. Kuluttajan lompakkoa vahvistavat veronkevennykset ja työmarkkinoiden piristyminen, vaikka palkat nousevatkin hitaasti. Kuluttajien luottamus talouteen on hyvin vahva juuri nyt. Asuntomarkkinoilla kuluttajat saavat edelleen nauttia matalista koroista. Asuntojen hintojen pankki arvioi nousevan tänä vuonna enemmän kuin viime vuonna. –Matala korkotaso pitää lainanhoitokustannukset aisoissa ja tukee asuntojen kysyntää, Hirvonen sanoo, Pankki arvioi myös, että myös viennistä saadaan vahvistusta Suomen talouteen. –Kilpailukyvyn parantuminen ja vahvistunut tilauskanta kertovat viennin käänteestä.